楊岳橋

楊岳橋，花名「小肥楊」、「岳少」，係香港執業大律師，擁有法律學碩士學位。之前做過公民黨黨魁同埋立法會議員。

經歷

早年 
楊岳橋響香港出世，係屋企獨生仔，籍貫喺廣東省清遠市，細個嗰陣時曾經住響元朗同埋土瓜灣，而父母都係生意人，分別開酒樓同埋做珠寶生意，外公外婆係廣東潮州人，響尖沙咀開咗間雜貨鋪。響1994年，佢響何文田官立中學讀咗中一之後，就同父母移民去加拿大多倫多，轉校去寄宿男校聖安德烈學院。但係響1996年，老豆過身，自此由阿媽獨力養大佢。

之後，佢分別攞到西安大略大學政治科學系學士、北京大學法學碩士同埋布里斯托大學文學碩士，響2007年返嚟香港修讀法律專業證書課程。

參選立法會
2012年，楊岳橋參選立法會新界東地方選區選舉，參選名單排湯家驊後面，不過最後只有湯家驊當選。

2016年2月，佢參選立法會新界東地方選區補選，最後佢以166,880張選票贏出，成功喺前黨友湯家驊手上接棒。

2016年9月，楊岳橋參選第6屆香港立法會選舉嘅新界東選區直選，以52,416票順利當選，成功冧莊。

2020年7月，佢報名參選第7屆香港立法會選舉，但係佢同另外11位泛名主派人士畀選舉主任裁定提名無效，而呢件事咁多人因為政治審查被取消參選資格，就連公民黨被視為溫和派都有4人被人取消資格，亦引起咗好大嘅風波。

2021年3月3號，喺被控「串謀顛覆國家政權罪」之後，佢退出咗公民黨。

攷

類:前香港立法會議員
香港律師
前香港公民黨員
類:香港大學舊生
類:布里斯托大學舊生
類:北京大學舊生
類:西安大略大學舊生
岳橋